Diari Oficial de la Generalitat Valenciana


Sumari del DOGV 8291, del 10-05-2018 (2018/3855)

RESOLUCIÓ d'11 d'abril de 2018, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 2/17-EAE Benaguasil.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8291

Data del DOGV
:   10-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3855


Data del document
:   11-04-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Benaguasil
    * impacte ambiental

RESOLUCIÓ d'11 d'abril de 2018, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 2/17-EAE Benaguasil. [2018/3855]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 2/17-EAE Benaguasil.  
  
«Informe ambiental i territorial estratègic  
Tràmit: avaluació ambiental de la modificació puntual número 9 de les normes subsidiàries de Benaguasil.  
Promotor: Ajuntament de Benaguasil.  
Autoritat substantiva: Comissió Territorial d'Urbanisme de València.  
Localització: terme municipal de Benaguasil (València).  
Expedient: 2/17-EAE.  
La Comissió d'Avaluació Ambiental, en sessió realitzada el 22 de març de 2018, va adoptar l'acord següent:  
Vista la proposta de l'informe ambiental i territorial estratègic de la modificació puntual número 9 de les normes subsidiàries de Benaguasil, en els termes següents:  
El 2 de gener de 2017 ha tingut entrada en el Servei d'Avaluació Ambiental Estratègica la sol·licitud d'inici de l'avaluació ambiental de la modificació puntual número 9 de les normes subsidiàries de Benaguasil remesa pel Servei Territorial d'Urbanisme de València.  
1. Documentació presentada  
La sol·licitud d'inici ve acompanyada del document inicial estratègic i de l'esborrany de la modificació (en suport CD i en paper) amb el contingut previst en els apartats 50.1 i 50.2 de la LOTUP, per considerar l'Ajuntament que resulta aplicable el procediment simplificat.  
  
2. Planejament vigent  
El planejament municipal vigent el constitueixen les normes subsidiàries de Benaguasil, aprovades definitivament per Acord de la Comissió Territorial d'Urbanisme (CTU) de 23 de maig de 1995 (BOP 113, 13.05.1996), que no van ser sotmeses al procediment d'avaluació d'impacte ambiental. Algunes de les seues modificacions i instruments de desenvolupament sí que han sigut objecte d'avaluació ambiental.  
Actualment les normes subsidiàries estan en procés de revisió i la directora general de Gestió del Medi Natural ha emés document de referència del Pla general de Benaguasil el 20 de setembre de 2010 (Exp. 156/7422-VWI).  
3. Objecte, descripció i justificació de la modificació  
Benaguasil és un municipi de la província de València, pertanyent a la comarca del Camp de Túria, amb una població de 10.967 habitants en 2016 (segons dades de l'IVE) i un terme municipal de 25,40 km² d'extensió superficial.  
Amb la modificació es pretén habilitar mecanismes que facen viable la gestió de dues de les zones verdes previstes pel planejament en sòl urbà, els sòls de les quals estan pendents d'obtenció després de 20 anys de vigència de les normes subsidiàries.  
S'assenyala que aquestes zones del nucli urbà, no consolidades per la urbanització ni l'edificació i no incloses en unitats d'execució, queden desproveïdes de qualsevol mecanisme que permeta l'obtenció dels sòls dotacionals, la correcta equidistribució de beneficis i càrregues i la transformació de sòls aptes per a edificar en solars.  
La proposta comporta delimitar en sòl urbà dos nous àmbits (1 i 2), localitzats sobre reserves dotacionals de cessió obligatòria destinades a zones verdes en el planejament vigent (PVJ-7 i PVJ-1S), i assignar nous aprofitaments en part de la seua superfície.  
Al seu torn, per a mantindre l'equilibri dotacional de zones verdes es proposa destinar a aquest ús, en una proporció superficial equivalent a la llevada, una part de sòl urbà equidistant a sengles sectors als quals el pla vigent assigna ús industrial (part sud de la UE-1/àmbit 3).  
En la documentació es considera que la modificació és d'ordre estructural, atés que la delimitació dels àmbits sectorials i consegüents unitats d'execució implica l'alteració de l'aprofitament tipus dels terrenys afectats, i s'assenyala que per tractar-se d'una modificació de caràcter estructural en sòl urbà sense els serveis urbanístics efectivament implantats, l'òrgan ambiental és l'autonòmic.  
  
L'Ajuntament de Benaguasil considera que resulta aplicable el procediment simplificat d'avaluació ambiental i territorial estratègica.  
  
Àmbit  
Les tres zones del nucli urbà afectades, classificades com a sòl urbà però sense consolidar, i confrontants amb illes edificades i vials que, segons s'indica, compten amb els serveis urbanístics efectivament implantats, són les següents:  
- Àmbit 1: terrenys amb destinació dotacional zona verda (PVJ-7) situats al sud-oest del nucli urbà. Es tracta d'una àrea de vora entre la UE-18 i el polígon industrial les Eres, confrontant amb l'avinguda de la Constitució.  
- Àmbit 2: terrenys amb destinació dotacional zona verda (PVJ-1S) situats al nord-est del nucli urbà. Es tracta també d'una zona de vora urbana situada entre la UE-8 i el traçat ferroviari d'FGV, en terrenys que conformen la partida de la Mola.  
- Àmbit 3: terrenys situats al sud-est del nucli urbà i inclosos en l'àmbit de la unitat d'execució número 1 (UE-1). Igual que les anteriors es tracta d'una zona no consolidada per la urbanització, però d'ús industrial.  
  
Àmbits delimitats/afectats en la proposta  
Alternatives  
- Alternativa 0. No modificar les normes subsidiàries (NS) vigents delimitant àmbits sectorials i unitats d'execució.  
Suposa la impossibilitat d'obtindre els terrenys dotacionals previstos, ja que el municipi manca de recursos suficients per a adquirir, permutar o afrontar el cost de les expropiacions corresponents a la totalitat de superfícies dotacionals destinades a zona verda previstes en les NS. Enfront d'aquesta alternativa s'estudien diverses opcions.  
- Alternativa 1. Adscriure les superfícies dotacionals a obtindre a les unitats d'execució el desenvolupament de les quals està pendent (UE 1, 2, 9/10 i 11) incrementant el percentatge de cessions d'aquestes.  
Suposa modificar els paràmetres urbanístics de cada unitat d'execució podent optar en el moment de la programació entre conservar l'ordenació detallada prevista per les NS o introduir innovacions mitjançant un pla de reforma interior.  
Els estàndards dotacionals d'aquestes unitats presenten escassa diferència comparats amb els corresponents de la resta d'unitats incloses en les seues respectives àrees urbanes homogènies i l'adscripció de noves superfícies dotacionals provocaria un desequilibri en els aprofitaments urbanístics, en oposició al que es disposa en art. 75.3 de la LOTUP.  
  
- Alternativa 2. Delimitar nous àmbits de gestió (unitats d'execució) per a l'equidistribució sense innovacions en l'ordenació detallada prevista per les NS.  
Comporta delimitar nous àmbits per a actuacions integrades. Els futurs programes de les unitats d'execució delimitades podran optar entre conservar l'ordenació detallada prevista per les NS o introduir innovacions mitjançant un pla de reforma interior.  
No es considera possible pel grau de consolidació del sòl urbà, que no permet la delimitació de noves unitats d'execució a les quals adscriure les noves superfícies de cessió.  
- Alternativa 3. Adscriure els sòls dotacionals a nous sectors de sòl urbanitzable.  
Comporta modificar les fitxes de gestió dels sectors incorporant les noves superfícies adscrites.  
Aquesta possibilitat es va preveure en la redacció del Pla general municipal (en tramitació), no obstant això, els retards en la seua tramitació des de 2009, unit al canvi en les expectatives de desenvolupament de nous sòls ocasionat per la crisi immobiliària, aconsella adoptar alternatives de gestió de les zones verdes del sòl urbà desvinculades dels nous creixements, que a curt i mitjà termini no està previst que es plantegen.  
  
- Alternativa 4 (alternativa seleccionada)  
Atesa la magnitud de les superfícies dotacionals sense adscripció es proposa delimitar àmbits de planejament i gestió per a efectuar l'equidistribució localitzats sobre els mateixos terrenys dotacionals, introduint nous aprofitaments i ressituant el sòl dotacional llevat en una altra zona del sòl urbà.  
Els nous àmbits proposats mantenen així els aprofitaments urbanístics mitjans de l'àrea urbana homogènia on s'inscriuen sense produir desequilibris dotacionals.  
Es considera que la modificació permet desbloquejar el desenvolupament urbanístic de l'àmbit sense que això implique la seua programació immediata. S'indica que els futurs programes d'actuació integrada corresponents a cadascuna de les unitats d'execució delimitades podran optar entre conservar l'ordenació detallada proposada o introduir innovacions mitjançant pla de reforma interior.  
De les fitxes de gestió i esborrany de modificació presentats poden extraure's les superfícies dels àmbits i usos desglossats, que es resumeixen en la taula següent:  
  
NS vigents Modificació puntual 9  
PVJ-7 Àmbit 1 Sector/UE Av. Constitució  
S. àmbit 16.817 m²  
  
Dotacional zona verda S. àmbit 16.982,98 m²  
  
S. dotacional zona verda: 8.447,36 m²  
S. dotacional comunicacions: 165,44 m²  
S. edificable: 8.370,18 m²  
Edificabilitat residencial: 5.859,13 m² t  
Nre. habitatges: 42  
Nre. habitants estimats: 105  
PVJ-1S Àmbit 2 Sector/UE La Mola  
S. àmbit 13.439 m²  
  
Dotacional zona verda S. àmbit 10.474,00 m²  
  
S. dotacional zona verda: 3.929,03 m²  
S. dotacional comunicacions: 1.307,97 m²  
S. edificable: 5.237,00 m²  
Edificabilitat residencial: 3.665,90 m² t  
Nre. habitatges: 26  
Nre. habitants estimats: 65  
UE-1 Àmbit 4 TH-2 Carretera Vilamarxant (reduïda) i zona verda exclosa  
S. àmbit: 61.578,17 m²  
S. edificable: 30.530,54 m² S. àmbit: 35.151,29 m²  
S. edificable: 17.435,70 m²  
 (exclosa de la UE-1)  
S. dotacional zona verda: 14.925 m²  
  
  
  
Es conclou que els 14.925 m² destinats a zona verda, al sud de la UE-1 modificada, resulten suficients per a compensar els 14.915,15 m² llevats en els altres dos àmbits.  
Entre les superfícies desglossades en fitxes i les de l'esborrany de la modificació s'aprecien algunes diferències, de diferent entitat, que hauran de revisar-se i/o justificar-se.  
Enfront dels 14.915,15 m² indicats i 14.925 m² reservats, el sumatori de les superfícies llevades ascendeix a 15.080,59 m²:  
- Àmbit 1: 8.535,62 m² (16.982,98 € 8.447,36).  
- Àmbit 2: 6.544,97 m² (10.474 € 3.929,03).  
Les superfícies de les zones verdes previstes per les NS en sòl urbà, que en el document es detallen i quantifiquen, difereixen de les delimitades (sensiblement la de l'àmbit 1, en major mesura la de l'àmbit 2):  
  
- PVJ-7 s'indiquen 16.817 m² i es delimita l'àmbit 1 amb 16.982,92 m².  
- PVJ-1S s'indiquen 13.439 m² i es delimita l'àmbit 2 amb 10.474 m².  
  
Desenvolupament previsible i efectes  
S'assenyala en la documentació que el sòl afectat és urbà residencial (àmbits 1 i 2) i que l'ordenació detallada manté els criteris previstos per les NS vigents l'any 1995 en les respectives àrees d'actuació, per la qual cosa es considera que no es produiran alteracions en la situació del medi ambient i del territori en un enclavament netament urbà.  
  
La modificació permetrà que els àmbits delimitats es desenvolupen com a actuacions integrades mitjançant la seua corresponent programació, d'acord amb les determinacions incloses en les respectives fitxes de gestió aportades.  
El subministrament d'aigua, per ser adjacents amb sòl urbanitzat els terrenys afectats, es realitzarà des de la mateixa xarxa general municipal i les aigües residuals abocaran a les xarxes municipals.  
El desenvolupament dels àmbits 1 i 2, a més de l'execució de les seues zones verdes, possibilitarà la construcció de 68 nous habitatges i el consegüent increment poblacional estimat en 170 habitants.  
En el tercer àmbit afectat per la modificació, sòl urbà industrial inclòs en la UE-1, l'aprofitament industrial previst en el planejament vigent es redueix a destinar part de la seua superfície a zona verda.  
  
  
4. Consultes realitzades  
Per part de la direcció general amb competència en avaluació ambiental, d'acord amb l'article 51.1 de la 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta, en la seua condició d'administracions públiques afectades, a:  
  
Consulta Informe Administració consultada  
- 20.06.2017 CITMA. Servei Territorial d'Urbanisme  
22.02/2017  
  
   
  
26.03.2018  
13.02.2017 Conselleria d'Habitatge, Obres Públiques i Vertebració del Territori.  
Subdirecció General d'Ordenació, Planificació i ATE.  
Servei d'Infraestructura Verda i Paisatge  
Servei d'Ordenació del Territori (PATRICOVA)  
  
22.02.2017  
  
   
  
  
14.08.2017  
01.06.2017 Conselleria d'Agricultura, Medi Ambient, Canvi Climàtic i Desenvolupament Rural.  
Subdirecció General de Medi Natural  
Servei d'Ordenació i Gestió Forestal  
(vies pecuàries)  
(sòl forestal)  
22.02.2017   
  
  
10.04.2017 Conselleria d'Habitatge, Obres Públiques i Vertebració del Territori. Direcció General d'Obres Públiques Transport i Mobilitat.  
Subdirecció General de Mobilitat  
  
Subdirecció General de Planificació Logística i Seguretat.  
Servei de Planificació  
22/02/17 26.06.2017 Ferrocarrils de la Generalitat Valenciana  
22/02/17   
  
22.12.2017 Conselleria d'Educació, Investigació, Cultura i Esport. Direcció General de Cultura i Patrimoni. Servei de Patrimoni Cultural  
Servei Territorial de Cultura i Esport  
  
22.02.2017 € Confederació Hidrogràfica del Xúquer (CHJ)  
  
  
Nota: els informes rebuts es publicaran en la pàgina web www.agroambient.gva.es/eae juntament amb l'informe ambiental i territorial estratègic.  
  
5. Identificació i valoració dels possibles efectes sobre el medi ambient (i altres afeccions legals)  
Conforme al que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, la submissió al procediment d'avaluació ambiental i territorial ordinari o simplificat, en funció de la certitud en la determinació de l'existència d'efectes significatius sobre el medi ambient, amb consulta prèvia a les administracions públiques afectades a les quals es refereixen els articles 48.d i 51.1 de la LOTUP.  
En l'àmbit de l'actuació no es localitzen espais naturals protegits ni espais de la Xarxa Natura 2000, no afecta sòl forestal ni arbres monumentals catalogats.  
- Vies pecuàries  
Contigua a la UE-1 discorre l'assagador del Boval.  
El Servei d'Ordenació i Gestió Forestal remet l'informe de la unitat de vies pecuàries del Servei Territorial de Medi Ambient de 14 d'agost de 2018 en el qual s'informa que la proposta no genera noves afeccions en la via pecuària, que travessa sòl urbà ja aprovat.  
  
Indica l'amplària legal (20 m) i la necessària (10 m) de l'assagador i recorda que l'ordre de classificació estableix que en els trams de vies pecuàries afectats pel pas per zones urbanes, l'amplària de la via pecuària quedarà definitivament determinada en practicar-se la delimitació, per la qual cosa la modificació proposada no generarà efectes significatius sobre la via pecuària.  
- Infraestructura verda i paisatge  
El 26 de març de 2018, el Servei d'Infraestructura Verda i Paisatge recorda que, de conformitat amb la LOTUP (art. 6, 40 i 63), el paisatge ha d'integrar-se en la planificació territorial i urbanística mitjançant la incorporació en els seus plans i projectes de condicionants, criteris o instruments de paisatge en funció de l'abast de les seues determinacions i del paisatge afectat i que, d'acord amb la LOTUP (art. 4), el pla ha de definir i caracteritzar la infraestructura verda amb caràcter previ a l'ordenació d'usos i activitats.  
En l'informe s'assenyala la necessitat d'elaborar un estudi d'integració paisatgística (s'especifiquen els continguts i criteris a considerar) i de delimitar i caracteritzar la infraestructura verda a escala puntual urbana, i es preveu que s'incorporen a les normes urbanístiques del pla les mesures d'integració paisatgística que resulten necessàries.  
- Riscos naturals i induïts  
Inundabilitat  
El Decret 201/2015, de 29 d'octubre, del Consell, pel qual s'aprova el Pla d'acció territorial sobre prevenció del risc d'inundació a la Comunitat Valenciana, estableix restriccions per a la implantació de certs usos en el sòl afectat per risc d'inundació.  
  
El 13 de febrer de 2018 el Servei d'Ordenació del Territori informa que l'actuació proposada no està afectada per risc d'inundació.  
  
- Infraestructures lineals. FGV  
L'àmbit 2 La Mola és adjacent amb la línia de FFCC Llíria-Torrent  
  
El 10 d'abril de 2017 el Servei de Planificació informa desfavorablement sobre la proposta de delimitació del sector UE La Mola per no complir la línia el límit d'edificació plantejada amb la distància mínima de 50 m des de vora exterior de la plataforma de les infraestructures ferroviàries, establida en l'article 78 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
No obstant això, la previsió legal assenyala que puga admetre's una distància inferior a l'establida amb caràcter general, per a certs supòsits, que haurà de concretar-se mitjançant un procediment específic, amb informe favorable d'FGV i resolució aprovada pel titular de la conselleria competent en matèria de transports.  
El 26 de juny de 3784 NLV informa que la modificació ha de complir el que estableix la Llei de mobilitat de la Comunitat Valenciana i fa referència concreta al capítol III del títol III, en el qual es regula la compatibilitat de les infraestructures de transport amb l'entorn (s'estableix la zona de domini públic, la zona de protecció, limitació d'usos, limitacions específiques d'edificació i integració de les infraestructures de transport en el seu entorn).  
- Acústica  
Pròximes a les zones en les quals s'incorporen usos residencials discorren vies de comunicació de diferent entitat, carreteres i la línia de FFCC Llíria-Torrent.  
La normativa sectorial de protecció contra la contaminació acústica estableix límits màxims admissibles en la matèria en funció de l'ús i preveu l'elaboració d'estudis acústics i l'establiment de mesures de protecció per a garantir el compliment d'aquells.  
- Aspectes urbanístics  
El 20 de juny de 2017 el Servei Territorial d'Urbanisme informa que el document afecta l'ordenació estructural i que serà d'aprovació autonòmica i que des de la visió de les competències urbanístiques no sembla que la proposta haja de tindre efectes significatius sobre el medi ambient.  
Assenyala, no obstant això, diferents qüestions que s'han de completar, considerar i/o justificar en la proposta així com previsions legals sobre formats de presentació i respecte de la tramitació.  
- Patrimoni cultural  
El 22 de desembre de 2017 el Servei Territorial de Cultura i Esport assenyala que des del punt de vista del patrimoni cultural resulta imprescindible complir el que recull el Decret 208/2010, de 10 de desembre, del Consell, pel qual s'estableix el contingut mínim de la documentació necessària per a l'elaboració dels informes als estudis d'impacte ambiental als quals es refereix l'article 11 de la Llei de patrimoni cultural valencià.  
La modificació comporta l'increment d'aprofitament en dues zones del nucli urbà de Benaguasil en les quals es permet l'ús residencial, que possibilitarà l'execució de 68 nous habitatges i el consegüent increment poblacional, xifrat en 170 habitants, en un municipi amb una població de 10.967 habitants.  
Realitzada l'anàlisi tècnica de la documentació presentada i el seu objecte, vistos els informes sectorials emesos, revisada la cartografia existent en el Sistema d'Informació Territorial d'aquesta conselleria i a la vista dels criteris establits en l'annex VIII de la LOTUP, es considera que la proposta de modificació puntual número 9 de les normes subsidiàries de Benaguasil no altera el model territorial i no comporta un increment significatiu del consum de recursos ni suposa afecció sobre el patrimoni natural.  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
7. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la proposta de la modificació puntual número 9 de les normes subsidiàries de Benaguasil avaluada no influeix en altres plans o programes, no té incidència en el model territorial vigent en el municipi, no suposa afecció sobre elements del patrimoni natural i, tenint en compte les consultes realitzades, es pot concloure que es tracta d'una modificació menor de pla de les previstes en l'article 46.3.a i el procediment d'avaluació ambiental simplificada és suficient per a determinar que la modificació proposada no presenta efectes significatius sobre el medi ambient.  
  
D'acord amb el que s'ha exposat, es proposa emetre informe favorable en el procediment simplificat d'avaluació ambiental i territorial estratègica de la modificació puntual número 9 de les normes subsidiàries de Benaguasil, per no tindre efectes significatius sobre el medi ambient, i correspon continuar la tramitació conforme a la seua normativa sectorial, si bé hauran de complir-se, prèviament a l'aprovació definitiva, les determinacions següents:  
- L'ordenació que es propose haurà d'atendre el que s'assenyala en els informes de 10 d'abril de 2017, del Servei de Planificació, i de 26 de juny de 2017, d'FGV, i garantir la compatibilitat de les construccions que de la proposta puguen derivar amb les infraestructures ferroviàries existents. S'haurà de disposar de l'informe favorable de les administracions competents en la matèria i s'obtindrà, si escau, la resolució d'autorització que pertoque.  
- S'elaborarà estudi acústic, sobre el qual haurà d'informar el servei competent en la matèria (Servei Territorial de Medi Ambient), i preveure en la modificació les mesures que se'n desprenguen.  
  
- En matèria de patrimoni cultural es conformarà la documentació a la qual es fa referència en l'informe de 22 de desembre de 2017 el Servei Territorial de Cultura i Esport i se sol·licitarà informe a l'òrgan competent en matèria de patrimoni cultural.  
- S'elaborarà un estudi d'integració paisatgística i es definirà i caracteritzarà la infraestructura verda conformement allò que assenyala l'informe del Servei d'Infraestructura Verda i Paisatge de 26 de març de 2018, i s'incorporaran a les normes urbanístiques del pla les mesures d'integració paisatgística que resulten, i se sol·licitarà informe al servei esmentat.  
- S'hauran de tindre en compte les qüestions assenyalades en l'informe de 20 de juny de 2017, del Servei Territorial d'Urbanisme.  
- S'haurà de garantir que hi ha concessió de recursos hídrics per part de l'organisme de conca per a cobrir la demanda de l'increment de població derivat de la modificació.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del corresponent instrument de planejament en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista del que antecedeix, la Comissió d'Avaluació Ambiental, acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 9 de les normes subsidiàries de Benaguasil, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar als interessats que contra la present resolució, per no ser un acte definitiu en via administrativa, no es por interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que es notifique perquè se'n prenga coneixement i als efectes oportuns.  
Cosa que se certifica abans de l'aprovació de l'acta corresponent i a reserva dels termes precisos que se'n deriven, conformement ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 28 de març de 2018.- El secretari de la Comissió d'Avaluació Ambiental: José del Valle Arocas.»  
  
València, 11 d'abril de 2018.- El director general de Medi Natural i d'Avaluació Ambiental: Antoni Març i Pastor.